Mikä on kontrolloitu koe ja miksi sellainen tehdään?
Ehkä sinulla on itselläsi jokin oletus havaitsemastasi ilmiöstä.
Tätä kutsutaan tieteelliseksi hypoteesiksi.
Miten voit testata onko hypoteesisi oikein?
Tehdään kontrolloitu koe,
jossa pidetään vakioina kaikki muuttujat  lukuunottamatta yhtä, jota haluat testata.
Suunnitellaan kontrolloitu koe, jossa testataan saako lannoite kasvit kasvamaan isommiksi ja rehevämmiksi,
tuottamaan ehkä enemmän kukkia  tai satoa.
Jos halutaan nähdä toimiiko lannoite,
miten koejärjestely tehdään?
Ensiksi valitaan kaksi saman lajin kasviyksilöä,
kasvi A ja kasvi B.
Kaikki tekijät pidetään samana:
kuten niiden koko, terveys, ikä
Seuraavaksi kasvit laitetaan samanlaiseen purkkiin,
joka täytetään samalla määrällä samanlaista multaa.
Kasveja kastellaan samaan aikaan samalla vesimäärällä.
Kasvit myös sijoitetaan vierekkän samaan paikkaan
kuten ikkunalaudalle, jotta molemmat saavat saman määrän auringonvaloa
ja ovat samassa lämpötilassa.
On tärkeää, että kaikki pidetään vakiona
koska kokeen tarkoitus on tutkia toimiiko lannoite.
Mikä sitten on muuttuja?
Tässä kokeessa ainoa ero on se, että vain kasvi A saa lannoitetta.
Hypoteesihan oli, että jos kasvi A saa lannoitetta
siitä tulee isompi kuin kasvista B, joka ei saa lannoitetta.
Mistä tiedetään onko hypoteesi oikein?
Tiedetään, koska kasveja mitataan säännöllisesti kokeen aikana.
Esimerkiksi kerran viikossa kolmen kuukauden aikana.
Tiedot kirjataan ylös kokeen aikana.
Nämä ovat mittaustuloksia.
Kokeen lopussa tarkastellaan mittaustuloksia
ja verrataan kasvia A, joka sai lannoitetta
kasviin B, joka ei saanut lannoitetta.
Kuten nähdään kasvi A kasvoi suuremmaksi kuin kasvi B.
Joten näyttää siltä, että kokeen tulokset tukevat hypoteesia.
Kerrataan koejärjestelyn keskeiset asiat.
Mitä testattiin?
Testattiin lisääkö lannoite kasvin kasvua.
Mikä oli hypoteesi?
Hypoteesi oli, että lannoitetta saava kasvi kasvaa suuremmaksi kuin kasvi, joka ei saa lannoitetta.
Mitä mitattiin?
Mitattiin molempien kasvien kasvua.
Mistä tiedetään, että kokeen tulokset tukevat hypoteesia?
Jos hypoteesi on totta nähdään, että lannoitetta saanut kasvi kasvaa suuremmaksi
kuin kasvi joka ei saanut lannoitetta.
Muuttujaa, jota testattiin - tässä tapauksessa lannoitetta -
kutsutaan riippumattomaksi muuttujaksi.
Ja asia jota havainnoitiin, mitattiin ja oletettiin muuttuvan oli kasvin kasvu.
Tässä tapauksessa kasvin kasvu oli riippuva muuttuja.
Riippumattomista ja riippuvista muuttujista kerrotaan enemmän toisessa videossa.
